b'\n_START_ARTICLE_\nMerikukka Forsius\n_START_SECTION_\nPoliittinen toiminta\n_START_PARAGRAPH_\nEnnen kansanedustajuuttaan Forsius osallistui Vihdin kunnallispolitiikkaan nuorisolautakunnan, ymp\xc3\xa4rist\xc3\xb6lautakunnan ja kunnanvaltuuston j\xc3\xa4senen\xc3\xa4. Eduskunnassa h\xc3\xa4n on kuulunut viiteen eri valiokuntaan, huhtikuusta 2007 alkaen vain sivistysvaliokuntaan. _NEWLINE_Eduskuntavaaleissa 2007 Kehittyvien maakuntien Suomi rahoitti Forsiuksen kampanjaa 5 000 \xe2\x82\xac:lla. _NEWLINE_Merikukka Forsius vastusti ainoana kokoomuksen kansanedustajista ydinvoiman lis\xc3\xa4rakentamista vuonna 2010, kun eduskunta teki periaatep\xc3\xa4\xc3\xa4t\xc3\xb6ksen kolmen lis\xc3\xa4reaktorin osalta. Helmikuussa 2010 h\xc3\xa4net erotettiin m\xc3\xa4\xc3\xa4r\xc3\xa4aikaisesti kokoomuksen ryhm\xc3\xa4st\xc3\xa4 Vihdin kunnanvaltuustossa, kun h\xc3\xa4n \xc3\xa4\xc3\xa4nesti toistuvasti paikallisten koulujen s\xc3\xa4\xc3\xa4st\xc3\xb6p\xc3\xa4\xc3\xa4t\xc3\xb6ksi\xc3\xa4 vastaan._NEWLINE_Joulukuussa 2011 kerrottiin Forsiuksen pyyt\xc3\xa4neen eroa Vihdin kunnanvaltuuston j\xc3\xa4senyydest\xc3\xa4 ja muista kunnallisista luottamustoimista henkil\xc3\xb6kohtaisten syiden vuoksi.\n_START_SECTION_\nTausta\n_START_PARAGRAPH_\nForsius asuu Vihdin Nummelassa. Forsius pelasi nuorena tennist\xc3\xa4 voittaen muun muassa kaksi yleisen luokan suomenmestaruutta. H\xc3\xa4n joutui lopettamaan tennisuransa loukkaantumisten vuoksi. Ennen kansanedustajaksi valintaansa h\xc3\xa4n toimi luomuviljelij\xc3\xa4n\xc3\xa4 Vihdiss\xc3\xa4 silloisen miehens\xc3\xa4 Erkki Hakkaraisen luomutilalla. Koulutukseltaan h\xc3\xa4n on kasvatustieteiden maisteri (1998) ja luokanopettaja. _NEWLINE_Merikukka Forsiuksen vanhemmat ovat ekonomi, tilintarkastaja Raimo Eiler Forsius (s. 1931) ja t\xc3\xa4m\xc3\xa4n 2. puoliso merkonomi Mervi Marjatta Matilainen (s. 1947). H\xc3\xa4n kuuluu suomalaiseen, Vihdist\xc3\xa4 l\xc3\xa4ht\xc3\xb6isin olevaan Forsiuksen sukuun.  My\xc3\xb6s h\xc3\xa4nen is\xc3\xa4ns\xc3\xa4 \xc3\xa4idin puoleisia sukulaisia on ollut mukana politiikassa: Merikukka Forsiuksen is\xc3\xa4n \xc3\xa4iti oli kokoomuksen kansanedustaja Saara Forsius, ja my\xc3\xb6s is\xc3\xa4n \xc3\xa4idin is\xc3\xa4 Artturi Hiidenheimo ja t\xc3\xa4m\xc3\xa4n toinen puoliso Elli Hiidenheimo olivat kokoomuksen kansanedustajia. Kansanedustajia kokoomuspuolueen edelt\xc3\xa4j\xc3\xa4n Suomalaisen puolueen riveiss\xc3\xa4 olivat my\xc3\xb6s is\xc3\xa4n \xc3\xa4idin set\xc3\xa4 Pentti Hiidenheimo ja is\xc3\xa4n \xc3\xa4idin \xc3\xa4idin is\xc3\xa4 Kaarle Ojanen, joka toimi my\xc3\xb6s valtiop\xc3\xa4iv\xc3\xa4miehen\xc3\xa4, kuten my\xc3\xb6s is\xc3\xa4n \xc3\xa4idin is\xc3\xa4n \xc3\xa4idin is\xc3\xa4 Axel Gabriel Tolpo.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nForsius on ollut kahdesti naimisissa, ensin Erkki Hakkaraisen kanssa. Toisesta avioliitosta liikemies Hjallis Harkimon kanssa h\xc3\xa4nell\xc3\xa4 on vuonna 2004 syntynyt poika Dan._NEWLINE_Maaliskuussa 2007 alettiin julkisuudessa puhua Forsiuksen ja p\xc3\xa4\xc3\xa4ministeri Matti Vanhasen v\xc3\xa4lisest\xc3\xa4 seurustelusuhteesta. T\xc3\xa4m\xc3\xa4n j\xc3\xa4lkeen my\xc3\xb6s The Times k\xc3\xa4sitteli suhdetta. Forsius kertoi Ilta-Sanomissa 19. toukokuuta 2007, ett\xc3\xa4 h\xc3\xa4nen ja Vanhasen v\xc3\xa4lill\xc3\xa4 ei ole koskaan ollut seurustelusuhdetta. _NEWLINE_Syyskuussa 2007 Merikukka Forsius kihlautui Vihdin silloisen kunnanjohtajan Petri H\xc3\xa4rk\xc3\xb6sen kanssa. Marraskuussa 2007 kerrottiin parin kihlauksen purkautumisesta. Suhteesta kuitenkin seurasi Forsiuksen toinen lapsi, joka syntyi kev\xc3\xa4\xc3\xa4ll\xc3\xa4 2008. Lapsi sai nimekseen Jim._NEWLINE_Vuonna 2014 Forsiuksen kerrotaan kihlanneen naisopettajan.'